Dala_FM news - March 14, 2021 -  9am
Language: Dholuo | Genre: News

﻿
Evaluation Only. Created with Aspose.Words. Copyright 2003-2022 Aspose Pty Ltd.
9AM DALA FM NEWS 14TH MARCH 2021
HEADLINE
NATIONAL
MACH
MACH OWANG’O MIER MAG FAMILIA 8 EGWENG’ MA KASINO, MOLO E COUNTY MA NAKURU.
GIMANE OKELO MASIRA MAR MACH MAKAMANO NYAKA SANI POK OYANGI.
MACH MAKAMANO NE OCHAKORE EOT MORO MAR BAO KAPOK OLANDORE KENDO WANG’O UDI MAMOKO MAN MACHIEGNI.
JOGO MA UTGI OWANG’ EMASIRANO YUAGO LAL MADUONG’ MAGIYUDO.
JOGO MANE OYUORO EKONYO NEGO MACH NE OYAKO MOKO KUOM MWANDU EKINDE MASIRANO.
JOGWENG’NO OKUAYO TEND COUNTY MA NAKURU ONYIEWNEGI NYAMBURKO MANYALO KONYO ENEGO MACH.
MASIRA
NG’AT ACHIEL OWITO NGIMANE EMASIRA MAR APAYA E APAYA MA MOMBASA-VOI.
JAGONO NERIEMBO APIKO KOCHOMO MOMBASA KINDE MANE OTUOMO NYAMBURKO EKIDO MAR TOYOTA MANE RIK OCHUNG’ EGENG APAYA.
JATEND OBILA MA KINANGO FREDRICK OMBAKA OYANGO WACH MASIRANO.
OLERO NI JA APIKONO NE OYUDO INYRUOK MARICHO E WIYE GINO MA OKELO THO MARE.
RINGRE OSETER EKAR KANO JOGO MA OTHO.
TRANS-MARA
JI 3 ONDHI E GWENGE MAG TRANS-MARA E NAROK COUNTY KAGIN KOD GIGE LWENY MARICHO.
KAMISHENA E RIFT VALLEY MIGOSI GEORGE NATEMBEYA OLERO NI APEDHA MAGER OSEKET EGWENGEGO KAKA YOR KOLO OKO GIGELWENY MANIE LWET JOPINY.
ONYISO JOPINY E TRANS-MARA OMANY YORE MAMOKO MAG LOSO YUARUOK MAGIN GODO MOPOGORE GI WECHE MONJ MA OSEBEDO KANENORE E GWENGEGO.
KATA KAMANO OLERO NI KUE OSECHAKO DOK MOSMOS EGWENGEGO.
MBALARIANY
PINY OWACHO OJIW OGER MBALARIANY MAKENDE MAR JOGO MAN KOD NG’OL MAR WINJO WACH KATA DEAF.
TEND RIWRUOK JOGO MAN KOD NG’OL MAR WINJO WACH OLERONI KENYA ONGE GI MBALARIANY MAR JOPUONJRE MAN KOD NG’OL KATA OBEDO NI NITIERE SKUNDE SECONDAR MAG JI MAKAMAGO MAGOLO JOPUONJRE MADHI E MBALARIANY.
KOLOSO EROMO MARGI MAHIGA KA HIGA, JAKOM JOGO MAN KOD NG’OL MAR WINJO MIGOSI FRANCIS NG’ANG’A OCHAYO PINY OWACHO KUOM JWANG’OGI.
KUMACHIELO OKUAYO JONYUOL OTER NYITHINDGI MAN KOD NG’OL MAKAMANO E SCHOOL KA OLERO CHIENRO MAR PUONJO JONYUOL KAKA GINYALO LOSO GI NYITHINDO MAKAMAGO KAGITIYO GILWETGI.
MIGOSI NG’ANG’A KUMACHIELO OLERO CHIENRO MAR YAWO CLINIC MAR JOGO MAN KOD NG’OL MAR WINJO KA OJIWO JOGO MAN KOD NYALO MONDO OSIRGI E CHIENRO MAKAMANO.

YIEN
OGANDA JOKENYA OJIW OPIDH YIEN.
JAGORO MONGIRORE E MIGAWO MAR ALUORA DR. CHRIS KIPTOO OKELO NI MAE BIRO KONYO ENENO NI KENYA OBEDO GI ATAMALO 10 MAR BUNGU KAKA PINY OWACHO OSEBEDO KADUARO.
KOLOSO ELDORET, DR. KIPTOO OYUAGO KAN MAPINY MAR YIEN EPACHOKA.
OLERO NI NITIERE DUARO MAR MONDO OBIDH YIEN BILLION 2 KAKA YOR CHOPO LEK KENYA NAR BEDO GI YIEN MOROMO.
JOPINY BE ONYISO OWERE GITIM MAR TONG’O YIEN.
CORONA 
JODOLO E NYANZA OKUAYO PINY OWACHO ODEWGI ETIELO MOKUONGO MAR CHIWO CHANJO MAR CORONA.
JODOLOGO OLERO NI GIROMO GI JI MATHOTH EKINDE MAGIDOLO KENDO BER ODEWGI EKINDENI MA ICHIWO CHANJO MAR CORONA.
PASTOR NICHOLAS ONDIEK EN JADOLO MAR RUE HOLYGHOST CHURCH OF EAST AFRICA.
JADOLO ONDIEK OLOSO E ALEGO USONGA SUB-COUNTY ORUAKO CHIKE MANYOCHA OLAND MAG KEDO GI TUO MAR CORONA KA ONYISO JOPINY OLU CHIKEGO.
JADOLO MADUONG’ MAR KANISANO JOEL OFUNA OGWIRE OKUAYO CHANG MAPIYO NE OGAI MAR ODM MOLUOR RAILA ODINGA MANYOCHA OYUD GI TUO MAR CORONA.
KNUT VS TSC
RIWRUOK JOPUONJ MAR KNUT OSINGO LOSO WINJRUOK MAOK BER EKINDGI KOD DUOL MAR TSC.
JALUP JAGORO MAR KNUT MIGOSI HESBON OTIENO OLERO NI JOPUONJ NOSENENO MATEK EYUARUOK MAKAMANO.
OLERO IKRUOK MAR NENO NI KNUT OBIRO OYIERO JOTELO MANYALO TEGO RIWRUOKNO.
KOLOSO E SKUND PRIMAR MA BONDO TOWNSHIP EKINDE YIERO MAR KNUT BADE MAKONO, MIGOSI OTIENO OLERO CHIENRO MAR NENO NI OGIRIMITI MANE OKET GI TSC OCHOPO YUAK JOPINY.
JAKOM KNUT E PACHOKA COLLINS OYUU OLERO NI RIWRUOKNO POD OTEGNO KENDO GIN KOD JOKANYO MATHOTH.
KUPPET
JOPUONJ ERIWRUOK MAR KUPPET BADE MA MIGORI YUAGO SAND ELWET JOSIAS KOD JOGO MANIE GWENGE MAGITIYE.
JAGORO MAR KUPPET E MIGORI MIGOSI ORWA JASOLO YUAK NIMOKO KUOM JOSIASA OSEBEDO KAMUOMORE E SKUNDE KENDO GOLO OKO JOPUONJ MADONGO MAOK GIDUAR.
OLERO NI PINY OWACHO ONEGO ODONJRE E WACHNO MONDO JOPUONJ OBED GI LWASI MABER MAR TICH.
OLOSO NDALO MANOK BANG’ KA KUPPET YUAGO SAND MA JOPUONJ YUDO EMOKO KUOM SKUNDE E SUNA WEST.


Created with an evaluation copy of Aspose.Words. To discover the full versions of our APIs please visit: https://products.aspose.com/words/